**Κεφάλαιο 2 – Προκαταλήψεις Κουίζ 12 ερωτήσεων**

|  |
| --- |
| 1. Ένας / μία εκπαιδευτικός ευνοεί φανερά κάποια μαθήτρια υπέρ κάποιου συμμαθητή της. Με ποια από τις παρακάτω λέξεις μπορούμε να χαρακτηρίσουμε την πράξη του / της εκπαιδευτικού;  Α. βία Β. προσωποληψία Γ. στερεότυπο Δ. προκατάληψη |

|  |
| --- |
| 2. Ο Αλέξης απευθύνεται στον συμμαθητή του τον Ορέστη με την εξής φράση: “Έλα μωρέ κοριτσάκι! Γυναικούλα είσαι, σήκω πάνω, δεν πόνεσες!” Με ποιον όρο αποδίδεται αυτό που κάνει ο Αλέξης;  Α. προκατάληψη στη βάση του φύλου  Β. Στερεότυπο  Γ. Ρατσιστική ενέργεια  Δ. Φιλική προτροπή |

|  |
| --- |
| 3. Ένας ιδιοκτήτης εστιατορίου, απευθυνόμενος σε μία παρέα που σκοπεύει να μπει στο μαγαζί του, λέει: “Δεν μπορείτε να μπείτε στο μαγαζί μου. Γκέι δε σερβίρω.” Η πράξη του εστιάτορα αποτελεί:  Α. δυσμενή διάκριση Β. προκατάληψη  Γ. ρατσιστική επίθεση Δ. στερεότυπο |

|  |
| --- |
| 4. Η διάκριση στη βάση της καταγωγής σημαίνει ότι ένας άνθρωπος διαχωρίζεται και αποκλείεται από ίσες ευκαιρίες λόγω:  Α. της εθνικότητάς του Β. της οικονομικής του κατάστασης  Γ. της θρησκείας του Δ. του φύλου του |

|  |
| --- |
| 5. Διάκριση σημαίνει προκατάληψη στη(ν):  Α. θεωρία Β. βάση Γ. πράξη Δ. ρητορική |

|  |
| --- |
| 6. Μία θεία σου βλέπει στην τηλεόραση μία γυναίκα να μιλά με κυπριακή προφορά και λέει: “Τι ξέρεις από Ελλάδα εσύ; Όλοι οι Κύπριοι πάμπλουτοι είστε”. Θα μπορούσαμε να πούμε ότι η θεία σου εξέφρασε:  Α. ένα στερεότυπο Β. μία προκατάληψη  Γ. μία εξατομικευμένη προσέγγιση Δ. μία συμβουλή |

|  |
| --- |
| 7. Όταν η προκατάληψη μεγεθύνεται, μπορεί κάποιος/α να αισθάνεται ανώτερο είδος από το συνάνθρωπό του, μόνο και μόνο γιατί ανήκει σε μία συγκεκριμένη φυλή. Αυτό ονομάζεται:  Α. πατριωτισμός Β. σεξισμός  Γ. νεοφιλελευθερισμός Δ. ρατσισμός |

|  |
| --- |
| 8. Η Μαρία εξοργίστηκε με τη φίλη της την Ελένη και την έβρισε χυδαία. Αποτελεί η ενέργειά της μία ρατσιστική, φραστική επίθεση;  Α. ναι Β. όχι |

|  |
| --- |
| 9. Η Μαρία με την παρέα της υποτιμούν συστηματικά μία συμμαθήτριά τους, την Ιλάινα, η οποία είναι από άλλη χώρα. Θεωρούν ότι η μεταναστευτική καταγωγή της την κάνει υποδεέστερη και ότι η Ιλάινα με την οικογένειά της δε θα έπρεπε να έχουν δικαιώματα στην Ελλάδα. Ένα βράδυ αποφασίζουν να γράψουν με μπογιά βρισιές στον τοίχο του σπιτιού της Ιλάιρα. Η ενέργεια της Μαρίας και της παρέας της αποτελεί επίθεση με ρατσιστικά κίνητρα;  Α. ναι Β. όχι |

|  |
| --- |
| 10. Μια γενικευμένη υπόθεση για μία ομάδα ανθρώπων χωρίς αρνητικό πρόσημο λέγεται:  Α. γενικολογία Β. στάση ζωής  Γ. στερεότυπο Δ. προκατάληψη |

|  |
| --- |
| 11. Μία γενικευμένη υπόθεση για μία ομάδα ανθρώπων με αρνητική χροιά λέγεται:  Α. γενικολογία Β. στάση ζωής  Γ. στερεότυπο Δ. προκατάληψη |

|  |
| --- |
| 12. Ποιο από τα παρακάτω περιγράφει τον όρο “σοβινισμός”;  Α. Οι προκαταλήψεις και οι διακρίσεις στη βάση της ηλικίας των ανθρώπων.  Β. Η πεποίθηση ότι η εθνικότητα και ο πολιτισμός κάποιων είναι ανώτερη άλλων.  Γ. Οι προκαταλήψεις και οι διακρίσεις στη βάση της εθνικής καταγωγής.  Δ. Η πεποίθηση ότι οι άνδρες πρέπει να απολαμβάνουν περισσότερα προνόμια από τις γυναίκες σε μία κοινωνία. |

|  |
| --- |
| Παρακάτω μπορείς να σημειώσεις μερικούς όρους που πλέον γνωρίζεις, τη σημασία τους με δικά σου λόγια καθώς και τα συναισθήματά σου, εάν σου δημιουργούνται κάποια. |
|  |